Мәдәнә болынында бакча

	Мәдәнәле Равил Салехов (фотода) яңа КФХ оештыра һәм безнең төбәктә әлегә ишетелмәгән фундук үстерү белән шөгыльләнмәкче. КФХ карамагында 12 гектар җир бар һәм шушы мәйданда фундук җитештерергә планлаштыра фермер. Быел ике гектар җиргә 600 чикләвек үсентесе утыртылган инде, көзгә бу эш дәвам ителер, ди Равил әфәнде. Фундук бакчасы Кече Мәдәнә елгасы буенда булганга, су якынлыгы агачларны сугаруны (орошение) җиңеләйтергә тиеш. 	 - Фундук үстерү минем өчен ма¬выктыргыч, шул ук вакытта таныш шөгыль дә, чөнки азбарымда дистә елга якын берничә фундук агачы үсә һәм ярыйсы гына чикләвек бирә.  Россиядә зур күләмдә фундук үстерү белән Краснодар крае бак¬чачылары шөгыльләнә. Аларның тәҗрибәләре белән интернет¬та таныштым һәм бу өлкәдә эш башларга карар кылдым. Безнең климатка яраклаштырылган сорт¬ларны Мәскәү өлкәсе питомнигы белгечләре чыгарган, ләкин алар бәя – һәр үсенте 700-800 сум тора, ә мин Белоруссиядән берсен 300 сумга алдым, - ди Равил Хаким улы.  
	Ринат СӨННӘТОВ	
Туган як

	№ --- | 22.06.2018	


